Tanja Äärelä

Tanja Leila Maarit Äärelä (s. 1976 Sodankylä) on suomalainen erityispedagogi ja Lapin yliopiston erityispedagogiikan professori. Äärelän tutkimustyö keskittyy muun muassa koulukokemusten, koulutuksellisen syrjäytymisen, eriarvoisuuden, välittävän opettajuuden sekä vaativan monialaisen tuen tutkimukseen. Aiemmin hän on toiminut Lapin yliopiston erityispedagogiikan yliopistonlehtorina sekä noin 15 vuotta sairaalaopettajana. Äärelä on Itä-Suomen yliopiston erityispedagogiikan dosentti. 

Tanja Äärelä on väitellyt kasvatustieteen tohtoriksi nuorten vankien peruskoulukokemuksia käsittelevällä  väitöskirjallaan Lapin yliopistosta vuonna 2012. Väitöskirjan ohjaajana toimi professori Kaarina Määttä. Väitöskirjaa on sittemmin käytetty pohjana Lapin ylioppilasteatterin esittämälle Kova luu - näytelmälle (käsikirjoittaja-ohjaaja Tiinaliisa Multamäki).

Äärelä johtaa Vaativa monialainen tuki - tutkimus ja kehittäminen (VAATU) tutkimusryhmää yhdessä dosentti Jyrki Huuskon kanssa. Tutkimusryhmä tekee tutkimusta VAATU-toimijoista (sairaalaopetus, Elmeri-koulut, Valteri-koulu sekä valtion koulukotikoulu), sairaalaopetuskonsultaatiosta sekä vaativasta konsultaatiosta.

Lähteet

Aiheesta muualla 

 Tanja Äärelän väitöskirja (englanniksi)
 Tanja Äärelä (englanniksi, OrcID)
 "Hyvä kun et ruvennu itkee enempää" - Isänsä tappanut Rami ja 28 muuta nuorta vankia kertoivat elämänsä tutkijalle, olisiko koulu voinut auttaa? Päivi Happonen, Yle (15.2.2020)

Suomalaiset professorit
Äärelä, Tanja
Suomalaiset kasvatustieteilijät
Lapin yliopiston professorit
Elävät henkilöt